บาทเปิด 33.18 บาทต่อดอลลาร์ แข็งค่าเล็กน้อย
เงินบาทเปิดตลาด 33.18 บาทต่อดอลลาร์ แข็งค่าขึ้นเล็กน้อย หลังนักลงทุนเริ่มกลับมาเปิดรับความเสี่ยง
2 ก.พ. 2565

เมื่อวันที่ 2 กพ. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.18 บาท/ดอลลาร์ แข็งค่าเล็กน้อยจากเย็นวานที่ปิดตลาดที่ระดับ 33.21 บาท/ดอลลาร์เช้านี้เงินบาทปรับตัวแข็งค่าขึ้นเล็กน้อยจากเย็นวาน โดยวันนี้หลายตลาดในภูมิภาคยังคงหยุดทำการในช่วงเทศกาลตรุษจีน มีเพียงตลาดสิงคโปร์ที่เริ่มกลับมาเปิดทำการแล้ว ภาวะตลาดโดยรวม ยังให้ความสนใจเรื่องแนวโน้มการปรับขึ้นอัตราดอกเบี้ยนโยบายของธนาคารกลางสหรัฐ (เฟด) ซึ่งเมื่อคืนนี้ เจ้าหน้าที่ของเฟดออกมาระบุว่า คงไม่ถึงขั้นที่เฟดจะปรับอัตราดอกเบี้ยขึ้นอีก 0.50% ในการประชุมช่วงเดือน มี.ค.นี้"ภาพรวมๆ ตลาดก็ยังมองเรื่องนโยบายดอกเบี้ยของเฟด ซึ่งล่าสุด เมื่อคืนนี้เจ้าหน้าที่เฟดก็ออกมาระบุว่า คงไม่ถึงขั้นที่เฟดจะขึ้นดอกเบี้ยอีก 0.50% ในการประชุมเดือนมี.ค. จึงทำให้ช่วยหนุนสินทรัพย์เสี่ยงพอสมควร" นักบริหารเงินระบุนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.10 - 33.25 บาท/ดอลลาร์